joelniklaus/EU_Wikipedias huggingface dataset:
Η γυναίκα μου είναι παρθένα

Η ταινία Η γυναίκα μου είναι παρθένα είναι κωμωδία διάρκειας 91', ιταλικής παραγωγής 1975 (πρωτότυπος τίτλος: La Moglie Vergine)

Υπόθεση
Η Valentina και o Giovannino είναι νιόπαντροι, αλλά ο μήνας του μέλιτός τους πέρασε και τίποτα δε… συνέβη μεταξύ τους. Η ένταση στο νιόπαντρο ζευγάρι συνεχώς αυξάνεται και είναι έτοιμοι να χωρίσουν, ώσπου ένας Γάλλος τουρίστας ικανοποιεί τη Valentina, ενώ και ο Giovannino επανακτά τον ανδρισμό του, με τη «βοήθεια» της πεθεράς του…

Συντελεστές
Πρωταγωνιστούν: Έντβιτζε Φένεκ, Ρέντσο Μοντανιάνι, Κάρολ Μπέικερ, Ρέι Λάβλοκ, Μικέλε Γκαμμίνο, Φλόρενς Μπαρνς

Σενάριο: Μαρίνο Τζιρολάμι, Κάρλο Βέο

Σκηνοθεσία: Μαρίνο Τζιρολάμι

Ταινίες του 1975
Ιταλικές κωμικές ταινίες
Ιταλόφωνες ταινίες
Ιταλικές ταινίες
Ταινίες σε σκηνοθεσία Μαρίνο Τζιρολάμι
Ολγίν

Το Ολγίν (Holguín, Ισπανική προφορά: [olˈɣin]) είναι πρωτεύουσα της επαρχίας Ολγίν, στην ανατολική Κούβα. Είναι η τρίτη πολυπληθέστερη επαρχία μετά την Αβάνα και το  Σαντιάγο ντε Κούβα και είναι η τετάρτη μεγαλύτερη πόλη της χώρας, με 346.191 κατοίκους.

Ιστορία 
Ιδρύθηκε ως Σαν Ισίδορο δε Ολγίν το 1545 και πήρε το όνομα του από τον αξιωματικό του Ισπανικοί στρατού García Holguín.Πριν το 1978 το Ολγίν ανήκε στην Επαρχία Οριέντε.Πιστεύετε ότι ο Χριστόφορος Κολόμβος αποβιβάστηκε στο σημερινό Ολγίν στις 27 Οκτωβρίου του 1492. Υποστήριξε ότι "είναι η πιο όμορφη χωρά που είδε ποτέ ανθρώπινο μάτι".Το Σεπτέμβριο του 2015 πριν ο Πάπας Φραγκίσκος επισκεφθεί τις ΗΠΑ επισκέφθηκε την Κούβα καθώς και το μέρος που αποβιβάστηκε ο Χριστόφορος Κολόμβος.

Γεωγραφία 
Ο δήμος χωρίζεται στις  περιοχές Aguarás, Aguas Claras, Alcalá, Arroyo Blanco del Sur, Báguanos, Cabezuelas, Cacocún, Calderón, Camazán, Cauto del Cristo, Corralillo, Cruces de Purnio, Damián, Floro Pérez,Gibara, Guabasiabo, Guayabal, Guirabo, Haticos del Purial, La Aguada, La Cuaba, La Palma, La Rioja, Las Calabazas, Managuaco, Melones, Norte, Omaja, Purnio, San Agustín, San Andrés, San Francisco, San Juan, San Lorenzo, Santa Rita, Sur, Tacámara, Tasajeras, Uñas, Uñitas, Velasco, Yareyal and Yayal.

Υποδομή 
Υπάρχουν διάφορες μικρές πόλεις όπως το Parque Infantil,το Parque San Jose, το Parque San Isidoro, το Parque Marti και πολλές άλλες. Ο λόφος Loma de la Cruz,στον οποίο έχει υψωθεί ένας μεγάλος σταυρός, είναι προσβάσιμος από 450 σκαλιά.

Στο Ολγίν υπάρχει το αεροδρόμιο Frank Paí (HOG).

Εκπαίδευση 
Η βασική δευτεροβάθμια εκπαίδευση είναι το Πανεπιστήμιο του Ολγίν.

Οικονομία 
Η οικονομία του Ολγίν στηρίζετε στην στο ζυθοποιία Cerveceria Bucanero που παρασκευάζει τις μπύρες Bucanero, Cristal και Mayabe.

Κοντά στο Ολγίν,οι κλινικές Villa El Quinque και Villa El Cocal έχουν δεχτεί διάσημους ποδοσφαιριστές όπως τον Ντιέγκο Μαραντόνα που εκείνη την περίοδο έκανε αποτοξίνωση από την κοκαΐνη.

Δημογραφικά 
Το 2004, ο δήμος του Ολγίν είχε πληθυσμό 326.740. Με συνολική έκταση 655,9 τ.χλμ., και πυκνότητα πληθυσμού 528 κατ./τ.χλμ.

Μεταφορά 
Το Ολγίν εξυπηρετείται από το αεροδρόμιο  Frank País Airport(HOG/MUHG),το οποίο βρίσκεται 20°47´08"N, 076°18´54"W.

Αδελφικές πόλεις 
  Ετόμπικο, Οντάριο, Καναδάς
  Σάντα Φε, ΗΠΑ 
  Σαλτίγιο, Μεξικό
  Αλλαχαμπάντ, Ινδία
  Γιαζντ, Ιράν

Παραπομπές

Εξωτερικοί σύνδεσμοι 
 Holguín Web portal  (Ισπανικά) 
 English-language city guide
 Holguin beaches guide
 Holguin Cuba (Αγγλικά) (Γαλλικά)
 Cuba Holguin
 Holguin (Γερμανικά)
 Casa particular website - English city guide and photos  

Πόλεις της Κούβας
Πάντα να λες ναι

Το Πάντα να Λες "Ναι" (γαλλικά: Tais-toi quand tu parles) είναι κινηματογραφική ταινία του 1981, σε συμπαραγωγή Ιταλίας-Γαλλίας. Πρόκειται για παρωδία της σειράς ταινιών James Bond. Τη σκηνοθεσία ανέλαβε ο Philippe Clair, ενώ το σενάριο έγραψε ο ίδιος μαζί με τον Enrico Oldoini. Στην ταινία παίζουν οι Aldo Maccione, Edwige Fenech, Jacques François, Philippe Clair, Tarak Harbi, Clément Harari και Jack Lenoir.

Υπόθεση
Ο Giacomo ονειρεύεται να γίνει ο James Bond. Συνεχώς ονειρεύεται δύσκολες αποστολές, τις οποίες φέρνει εις πέρας, περιστοιχιζόμενος πάντα από όμορφες γυναίκες. Στην πραγματικότητα, όμως, είναι άνεργος, και καταδυναστεύεται από μια υπερπροστατευτική μητέρα, που του τηλεφωνεί συνεχώς για να μάθει αν είναι καλά. Τελικά, ο Giacomo, μπλέκεται σε περιπέτειες και φτάνει στην Τυνησία για να ζήσει όσα ονειρευόταν στα τρελά του όνειρα, κι έτσι γνωρίζει την πανέμορφη Béatrix.

Ταινίες του 1981
Γαλλικές ταινίες
Ιταλικές ταινίες
Ιταλικές κωμικές ταινίες
Ιταλόφωνες ταινίες
Τόμας Βίντερμπεργκ

Ο Τόμας Βίντερμπεργκ είναι Δανός σκηνοθέτης, σεναριογράφος και παραγωγός.

Έχει γράψει θεατρικά έργα για την Εθνική Σκηνή της Αυστρίας και έχει σκηνοθετήσει βιντεοκλίπ των Metallica και των Blur.

Το 1995 συνέγραψε με τον Λαρς φον Τρίερ το μανιφέστο Δόγμα 95.

Φιλμογραφία
1993 Τελευταίος γύρος (μικρού μήκους)
1996 Ήρωες
1998 Οικογενειακή Γιορτή
2000 Το τρίτο ψέμα
2003 Όλα για την αγάπη
2005 Αγαπητή Γουέντι
2008 Ένας άντρας επιστρέφει
2010 Submarino
2012 Το κυνήγι
2015 Μακριά από το πλήθος
2016 Το κοινόβιο
2017 Κουρσκ
2020 Άσπρο Πάτο

Παραπομπές

Δανοί σεναριογράφοι
Δανοί παραγωγοί ταινιών
Δανοί σκηνοθέτες κινηματογράφου
Πανελλήνιο πρωτάθλημα κλειστού στίβου ανδρών 2016

Το 30ο Πανελλήνιο πρωτάθλημα κλειστού στίβου ανδρών, διοργανώθηκε στις 13 και 14 Φεβρουαρίου 2016 στο Στάδιο Ειρήνης και Φιλίας. Πρωταθλητής αναδείχθηκε για έκτη φορά στην ιστορία του ο Ολυμπιακός.

Λεπτομέρειες

Στο πρωτάθλημα μετείχαν δεκάδες αθλητές από όλη την Ελλάδα και εκτός συναγωνισμού Κύπριοι αθλητές. Βαθμολογήθηκαν συνολικά 75 σωματεία.

Νικητές

Πηγή:

Ομαδική βαθμολογία

Πηγή:

Πηγές
 ΣΕΓΑΣ: 30ο πρωτάθλημα κλειστού. 2η ημέρα. Αποτελέσματα και βαθμολογίες

Παραπομπές

Κλειστού στίβου ανδρών
Στίβος το 2016
Διοργανώσεις στίβου στον Πειραιά
Παναγιώτης Ποικιλίδης

Ο Παναγιώτης Ποικιλίδης (1965 -23 Μαΐου 2014) ήταν Έλληνας αθλητής της πάλης. Συμμετείχε σε τέσσερις Ολυμπιακούς Αγώνες και σε ισάριθμα παγκόσμια πρωταθλήματα.

Βιογραφικό
Ο Παναγιώτης Ποικιλίδης γεννήθηκε στις 27 Φεβρουαρίου 1965 στην Καλαμαριά και ξεκίνησε την πάλη στο Βυζαντινό Αθλητικό Όμιλο (ΒΑΟ).

Το 1983 κέρδισε το χρυσό μετάλλιο τόσο στην ελληνορωμαϊκή όσο και στην ελευθέρα πάλη στο παγκόσμιο πρωτάθλημα εφήβων. Την ίδια χρονιά ήταν τέταρτος, και στα δύο στυλ πάλης, στους Μεσογειακούς Αγώνες.

Το 1984, στους Ολυμπιακούς Αγώνες του Λος Άντζελες, κατέλαβε την τέταρτη θέση, στην ελληνορωμαϊκή πάλη, στην κατηγορία των βαρέων βαρών και την όγδοη θέση, στην ίδια κατηγορία, στην ελευθέρα πάλη.  Στους Ολυμπιακούς Αγώνες, το 1992 στη Βαρκελώνη, ήταν όγδοος, στην κατηγορία 130 κιλών, στην ελληνορωμαϊκή και τέσσερα χρόνια αργότερα, στους Ολυμπιακούς Αγώνες της Ατλάντας, πέμπτος, στο ίδιο στυλ πάλης και στην ίδια κατηγορία.

Έλαβε μέρος σε τέσσερα παγκόσμια πρωταθλήματα από το 1986 μέχρι το 1991. Στο παγκόσμιο πρωτάθλημα του 1986 κατετάγη έκτος, στην κατηγορία των 100 κιλών. Επίσης ήταν δύο φορές τέταρτος, στα πανευρωπαϊκά πρωταθλήματα του 1991 και του 1994.

Πέθανε στις 23 Μαΐου 2014 ύστερα από επιπλοκές μετά από εγχείριση ανοιχτής καρδιάς.

Ο Παναγιώτης Ποικιλίδης είχε διετελέσει αντιδήμαρχος Καλαμαριάς καθώς και στενός συνεργάτης του Ιβάν Σαββίδη και αντιπρόεδρος της ΠΑΕ ΠΑΟΚ.

Ο αδερφός του Γιώργος ήταν επίσης αθλητής της πάλης. Στους Ολυμπιακούς Αγώνες του Λος Άντζελες ήταν 6ος, στην ελευθέρα πάλη, στην κατηγορία των 100 κιλών.

Παραπομπές

Εξωτερικοί σύνδεσμοι
http://www.paokfc.gr/nea/20150523-imera-pou-efige-poikilidis/
http://www.tanea.gr/news/greece/article/5124073/pethane-sta-49-toy-o-olympionikhs-ths-palhs-panagiwths-poikilidhs/
http://www.kathimerini.gr/769671/article/epikairothta/a8lhtismos/enas-timios-gigantas-toy-ellhnikoy-a8lhtismoy
http://www.sport24.gr/football/omades/Paok/apeviwse-o-poikilidhs.2804057.html

Έλληνες αθλητές της ελληνορωμαϊκής πάλης
Έλληνες αθλητές της ελευθέρας πάλης
Έλληνες παλαιστές στους Θερινούς Ολυμπιακούς Αγώνες
Δημήτριος Καρακουλουξής

Ο Δημήτρης Καρακουλουξής (1893 - 6 Ιανουαρίου 1971), του Νικολάου, ήταν Έλληνας έμπορος και πολιτικός.

Βιογραφία 
Καταγόταν από τη Μενεμένη της Μικράς Ασίας και ήταν από τους πρώτους οικιστές στη Νέα Σαλαμίνα. Ασχολήθηκε με το εμπόριο και εγκαταστάθηκε στη Νίκαια, υπηρετώντας ως δήμαρχος. Με δική του πρωτοβουλία ιδρύθηκε οικοδομικός συνεταιρισμός, με το όνομα "Νέα Μενεμένη".

Εξελέγη βουλευτής Β΄ Πειραιά με την ΕΔΑ στις εκλογές του 1958.

Πέθανε στα χρόνια της χούντας και κηδεύτηκε στις 7 Ιανουαρίου 1971 από τον ιερό ναό Αγίου Νικολάου Νίκαιας. Ήταν παντρεμένος με την Μαρίκα και απέκτησαν παιδιά.

Παραπομπές 

Βουλευτές εκλεγμένοι με την ΕΔΑ
Βουλευτές Β' Πειραιά
Δήμαρχοι Νίκαιας - Αγίου Ιωάννη Ρέντη
Επαμεινώνδας Καββαδίας

Ο Επαμεινώνδας Καββαδίας (Αθήνα, 1 Ιανουαρίου 1886 - 10 Απριλίου 1965), του Παναγιώτη, υπήρξε Έλληνας αξιωματικός του Ναυτικού και πολιτικός. Τιμήθηκε με πολλά μετάλλια και παράσημα, ανάμεσα στα οποία και ο Πολεμικός Σταυρός Α΄ και Β΄ Τάξης.

Βιογραφία 
Εισήλθε στη Σχολή Ναυτικών Δοκίμων το 1902 και αποφοίτησε 4 χρόνια αργότερα με το βαθμό του σημαιοφόρου. Πολέμησε στους Βαλκανικούς Πολέμους. Εξαιτίας των πολιτικών του φρονημάτων αποτάχθηκε το 1917 και επανήλθε στην υπηρεσία 3 χρόνια μετά, με το βαθμό του Αντιπλοιάρχου. 
Υπηρέτησε συνολικά 3 φορές ως Αρχηγός του Γενικού Επιτελείου Ναυτικού από τις 23 Αυγούστου 1933 ως τις 17 Ιουλίου 1934 , από τις 19 Δεκεμβρίου 1936 ως τις 12 Ιανουαρίου 1937 και από τις 13 Αυγούστου 1938 ως τις 17 Σεπτεμβρίου 1938. Ήταν επίσης Αρχηγός Στόλου το 1941-42 και υφυπουργός Ναυτικών στην κυβέρνηση του Εμμανουήλ Τσουδερού από τις 2 Μαΐου 1942 ως τις 23 Μαρτίου 1943.

Αποστρατεύτηκε το 1945 και πέθανε 20 χρόνια μετά.

Συνέγραψε το έργο "Ο ναυτικός πόλεμος του 1940 όπως τον έζησα" (1950).

Παραπομπές 

Αρχηγοί Γενικού Επιτελείου Ναυτικού (Ελλάδα)
Έλληνες υφυπουργοί Ναυτικών
Θωμάς Ασάνης Παλαιολόγος

Ο Θωμάς Ασάνης Παλαιολόγος (, , γεννημένος στην διάρκεια του 15ου αιώνα και αποβιώσας, πιθανώς, το 1523) ήταν εξέχων Βυζαντινός εξόριστος στο Βασίλειο της Νάπολης στις αρχές του 16ου αιώνα. Απόγονος δύο αυτοκρατορικών δυναστειών, των Παλαιολόγων του Βυζαντίου και των Ασέν της Βουλγαρίας, ο Θωμάς Ασάνης Παλαιολόγος ήταν ενεργός στον αγώνα κατά τον Οθωμανών στον ελλαδικό χώρο. Προ του 1506, μετεγκαταστάθηκε στην Ιταλία, όπου και ήταν ο δωρητής του ποσού που απαιτείτο για την ανέγερση μίας Ανατολικής Ορθόδοξης Εκκλησίας στη Νάπολι.

Βιογραφία 
Μία παπική βούλα του Πάπα Παύλου Γ΄, η οποία χρονολογείται από το 1544, τον αναφέρει ως τον "πρώην βασιλέα της Κορίνθου και του Μωριά", καθώς και ως τον "άρχοντα της Κορίνθου". Ως εκ τούτου, ο Βούλγαρος ιστορικός Ιβάν Μποζίλοφ θεωρεί ως εξαιρετικά πιθανό το ενδεχόμενο να επρόκειτο για εγγονό του Ματθαίου Παλαιολόγου Ασάνη, κουνιάδο του Δεσπότη του Μωριά Δημήτριο Παλαιολόγο (βασίλεψε μεταξύ 1436–1460). Ο Ματθαίος Ασάνης ήταν άρχοντας της Κορίνθου και φρούραρχος της Ακροκορίνθου από το 1454 έως το 1458, όταν και το φρούριο κατελήφθη από τους Οθωμανούς.

Ο Θωμάς Ασάνης Παλαιολόγος οργάνωσε εξέγερση κατά των Οθωμανών στον ελλαδικό χώρο σε άγνωστη τοποθεσία και χρονολογία. Η αποτυχία της εξέγερσης αυτής θεωρείται ως η πιθανότερη εξήγηση της μετεγκατάστασής του στην Ιταλία, ενώ φαίνεται να ευρισκόταν εγκατεστημένος στην περιοχή της Καλαβρίας κατά το 1506. Εκεί, ήταν οικονομικά ενεργός, ενώ είχε λάβει σειρά προνομίων από τον Βασιλέα της Νάπολης, Φερδινάνδο Γ΄.

Στη Νάπολι, ο Θωμάς Ασάνης Παλαιολόγος ήταν ο κύριος δωρητής (κτήτωρ) για την ανέγερση της πρώτης Ανατολικής Ορθόδοξης εκκλησίας στην πόλη, της Εκκλησίας των Αγίων Πέτρου και Παύλου των Ελλήνων (Chiesa dei Santi Pietro e Paolo dei Greci). Η εκκλησία, η οποία ήταν περισσότερο γνωστή ως "Παρεκκλήσιο των Παλαιολόγων", αποτελούσε σημαντικό κέντρο της κοινότητας των Βυζαντινών εξόριστων στη Νάπολι. Η εκκλησία ευρίσκεται επάνω σε ένα ύψωμα εντός της συνοικίας του Σαν Τζουζέππε και αποτελεί το μοναδικό επιζών κτήριο της πρώην "Διόδου των Ελλήνων". Ανεγερθείσα το 1518 και ανακατασκευασμένη αρκετές φορές, αποτελεί μία από τις παλαιότερες εκκλησίες της βυζαντινής διασποράς στην Δύση μετά την Άλωση της Κωνσταντινούπολης το 1453.

Η ακριβής ημερομηνία του θανάτου του Θωμά Ασάνη Παλαιολόγου παραμένει ασαφής, αν και από μία πηγή δίδεται ως τέτοια το 1523. Υπάρχουν ενδείξεις σύμφωνα με τις οποίες δεν απέκτησε απογόνους, καθώς τα δικαιώματά του επί της εκκλησίας που ανεγέρθη με, κυρίως, δικά του έξοδα κληρονομήθηκαν από την ανιψιά του, Μαρία Ασάνινα Παλαιολογίνα (), κόρη του αδερφού του, Γεωργίου Ασάνη (), η οποία και ήταν σύζυγος του Ράλλη (Ραούλ), μητέρα του Πιέτρο Ράλι (?-1558, Νάπολι) και γιαγιά της Ναπολιτάνας ευγενούς, Βικτορία Ράλι Ασέν ().

Παραπομπές

Εξωτερικοί Σύνδεσμοι 
Γενεαλογικό δέντρο - Георги Кантакузин Асен
Γενεαλογικό δέντρο - Асенина Закария
Γενεαλογικό δέντρο - баща на Срацимир
Γενεαλογικό δέντρο - Асен Палеолог

Οίκος Παλαιολόγων - Ασέν‎
Πρόσωπα του Βασιλείου της Νεαπόλεως
Εξεγέρσεις εναντίον της Οθωμανικής Αυτοκρατορίας
Βυζαντινοί άρχοντες
Ηλιάνα Ιακωβίδου

Η Ηλιάνα Ιακωβίδου (25 Μαρτίου 1995, Θεσσαλονίκη) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Άρη Θεσσαλονίκης στο Πρωτάθλημα Βόλεϊ Λιγκ της Ελλάδας ως λίμπερο.

Καριέρα 
Η Ηλιάνα Ιακωβίδου ξεκίνησε την καριέρα της από τις ακαδημίες της Ελπίδας Αμπελοκήπων Θεσσαλονίκης σε ηλικία οκτώ ετών. Το 2012 μεταγράφηκε στον Αίαντα Ευόσμου, με τον οποίον αγωνίστηκε στην Α2 κατηγορία του ελληνικού πρωταθλήματος. Επέστρεψε στην Ελπίδα Αμπελοκήπων για δύο περιόδους από το 2013 έως το 2015, καταλαμβάνοντας την 4η θέση του Γ' ομίλου της Α2 την πρώτη χρονιά και την 3η θέση τη δεύτερη.

Το Καλοκαίρι του 2015, μεταγράφηκε στον Άρη Θεσσαλονίκης, αγωνιζόμενη για πρώτη φορά στην Α1 εθνική κατηγορία. και την επόμενη χρονιά αφήνει τη γενέτειρά της εντασσόμενη στον Α.Ο. Μαρκοπούλου για την περίοδο 2016-17.

Οι εμφανίσεις της στο Πρωτάθλημα του 2016-17 κινούν το ενδιαφέρον του Πανναξιακού, που συνεχίζει την προσπάθεια παραμονής στην κορυφή της ελληνικής γυναικείας πετοσφαίρισης. Έτσι η Ηλιάνα Ιακωβίδου τον Αύγουστο του 2017 παίρνει το πλοίο για τη Νάξο, ελπίζοντας να βοηθήσει την κυκλαδίτικη ομάδα στους νέους της στόχους. Με τον Πανναξιακό κατέκτησε το Ασημένιο μετάλλιο του Κυπέλλου Ελλάδας 2018.
Τον Ιούνιο του 2019 η Ηλιάνα Ιακωβίδου επέστρεψε στον Άρη Θεσσαλονίκης.

Διεθνής καριέρα 
Η Ηλιάνα Ιακωβίδου κλήθηκε στην Εθνική Νεανίδων για πρώτη φορά το 2013 για τους προκριματικούς του αντίστοιχου Παγκοσμίου Πρωταθλήματος, και το 2014 στη μεγάλη Εθνική για τους προκριματικούς του Παγκοσμίου πρωταθλήματος Γυναικών. Το Καλοκαίρι του 2016, συμμετείχε στους αγώνες της Ευρωπαϊκής Λίγκας που διεξήχθησαν στη Μεγαλόπολη, στους οποίους η Ελλάδα έφτασε μέχρι τους ημιτελικούς.

Συλλογικοί τίτλοι - διακρίσεις

Εθνικά Κύπελλα 
 2η Θέση: Κύπελλο Ελλάδας 2018 (Πανναξιακός Α.Ο. Νάξου)

Παραπομπές

Εξωτερικοί σύνδεσμοι - Πηγές 
 Ηλιάνα Ιακωβίδου - Παρουσίαση greekvolley.eu
 Εθνική Ελλάδας 2016 www.cev.eu
 Ηλιάνα Ιακωβίδου - Διεθνείς συμμετοχές www.cev.eu
 Η Ιακωβίδου στον Πανναξιακό www.sportcyclades.gr
 Ηλιάνα Ιακωβίδου: Παρουσίαση - Ατομκά στοιχεία - Ομάδες - Διακρίσεις women.volleybox.net

Ελληνίδες αθλήτριες της πετοσφαίρισης
Πετοσφαιρίστριες της εθνικής Ελλάδος
Πετοσφαιρίστριες Πανναξιακού
Πετοσφαιριστές Άρη
Ελένη Ζέτου

Η Ελένη Ζέτου είναι Ελληνίδα πρώην διεθνής πετοσφαιρίστρια, η οποία γεννήθηκε στην Θεσσαλονίκη και αγωνίστηκε στην ομάδα του Άρη από το 1972 ως το 1985.

Καριέρα 
Η Ζέτου ξεκίνησε τον αθλητισμό από την παιδική της ηλικία, αγωνιζόμενη στο άλμα εις μήκος και την σφαιροβολία στην ομάδα του Ηρακλή. Στην συνέχεια, ασχολήθηκε με την καλαθοσφαίριση και κυρίως με την πετοσφαίριση, όταν το 1972 εντάχθηκε στο κλιμάκιο της Βορείου Ελλάδος. Παράλληλα, υπέγραψε δελτίο στον Άρη, του οποίου διετέλεσε αρχηγός μέχρι το 1985. Με την ομάδα των "κίτρινων" έπαιξε δύο φορές στο κύπελλο Συνομοσπονδίας και παρέμεινε στην πρώτη τετράδα του ελληνικού πρωταθλήματος για έντεκα συνεχόμενες χρονιές.

Το 1973, αγωνίστηκε για πρώτη φορά με την εθνική Ελλάδας, της οποίας υπήρξε βασικό μέλος μέχρι το 1977, όταν η ελληνική εθνική ομάδα σταμάτησε την λειτουργία της. Επανήλθε το 1982, συνεχίζοντας μέχρι το 1984.

Το 1977, αναδείχθηκε από την ΕΟΠΕ ως η καλύτερη αθλήτρια της χρονιάς και παράλληλα πήρε το πτυχίο της από την γυμναστική ακαδημία Θεσσαλονίκης. Μέχρι το 1983, εργάστηκε ως καθηγήτρια Φυσικής Αγωγής σε ιδιωτικά σχολεία της Θεσσαλονίκης, πριν διοριστεί στην δημόσια εκπαίδευση. Από το 1985 ως το 2001 δίδασκε πετοσφαίριση στο ΤΕΦΑΑ, ενώ στο δεύτερο μισό της δεκαετίας του '80 υπήρξε προπονήτρια του κλιμακίου κορασίδων της Βόρειας Ελλάδας.

Από το 1988 ως το 1998, υπήρξε προπονήτρια της ομάδας του ΠΑΟ Διοικητηρίου, πριν αναλάβει την εθνική Ελλάδος νεανίδων και κορασίδων για έναν χρόνο. Από το 1999 και έπειτα υπήρξε προπονήτρια της ομάδας γυναικών και κορασίδων του Εαρινού Καλαμαριάς, ενώ τρία χρόνια νωρίτερα είχε αναλάβει την θέση του Γενικού Γραμματέα του Συνδέσμου Ελλήνων Προπονητών Πετοσφαίρισης.

Έχει συμμετάσχει σε πέντε συλλογικά έργα πάνω στην φυσική αγωγή και την πετοσφαίριση, ενώ έγραψε και το βιβλίο "Ψυχολογική προετοιμασία στην πετοσφαίριση", το οποίο εκδόθηκε το 2011.

Από το καλοκαίρι του 2015, έως το καλοκαίρι του 2016 ήταν προπονήτρια των ακαδημιών του Αίαντα Ευόσμου.

Παραπομπές

Πηγές 
 "Αθλητικός Σύλλογος Άρης • 1914-2004", σελ. 172, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση Κέντρο Ιστορίας Δήμου Θεσσαλονίκης, Θεσσαλονίκη 2005, ISBN 960-8734-48-7
  .:BiblioNet : Ζέτου, Ελένη

Ελληνίδες αθλήτριες της πετοσφαίρισης
Πετοσφαιρίστριες της εθνικής Ελλάδος
Πετοσφαιριστές Άρη
Αθλητές στίβου Ηρακλή
Έλληνες γυμναστές
Γιάννης Στάνκογλου

Ο Γιάννης Στάνκογλου (Θούριο Έβρου, 10 Ιανουαρίου 1974) είναι Έλληνας ηθοποιός, απόφοιτος της Δραματικής Σχολής Γιώργου Κιμούλη.

Έχει κερδίσει το βραβείο Α' Ανδρικού Ρόλου στο Φεστιβάλ της Φλωρεντίας Montelupo Fiorentino MIIFF. Επίσης, το 2019 κέρδισε το βραβείο Β' Ανδρικού ρόλου στα Βραβεία Ελληνικής Ακαδημίας Κινηματογράφου για την ερμηνεία του στην ταινία The Waiter.

Προσωπική ζωή 
Είναι παντρεμένος με τη σκηνοθέτιδα Αλίκη Δανέζη-Κνούτσεν και έχουν αποκτήσει δύο παιδιά: τη Φοίβη (γενν. 25 Ιουλίου 2009) και τον Φίλιππο (γενν. 11 Ιουνίου 2014).

Ανιψιά του είναι η τραγουδίστρια Στεφανία Λυμπερακάκη.

Τηλεόραση

Κινηματογράφος

Παραπομπές

 Εργογραφία

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Ανδρουλάκης

Το ελληνικό επώνυμο Ανδρουλάκης μπορεί να αναφέρεται σε κάποιο από τα εξής πρόσωπα:

 Αριστείδης Ανδρουλάκης, Δήμαρχος Ηρακλείου από το 1946 έως το 1950
 Γεώργιος Α. Ανδρουλάκης (γενν. 1936), υφηγητής της Ιατρικής Σχολής στο Πανεπιστήμιο Αθηνών
 Ιωάννης Ανδρουλάκης (γενν. 1977), Αντιπεριφερειάρχης Λασιθίου από το 2022
 Μίμης Ανδρουλάκης (γενν. 1951), συγγραφέας και πολιτικός
 Νικόλαος Ανδρουλάκης (γενν. 1933), νομικός και πανεπιστημιακός
 Νίκος Ανδρουλάκης (γενν. 1979), πολιτικός μηχανικός και ευρωβουλευτής

Αποσαφήνιση
Ελληνικά επώνυμα
Κωνσταντίνος Παπάζογλου

Ο Κώστας Παπάζογλου είναι Έλληνας προπονητής καλαθοσφαίρισης, γεννημένος στην Θεσσαλονίκη στις 18 Μαρτίου 1984. Είναι πτυχιούχος του ΤΕΦΑΑ ΑΠΘ από το 2005 με ειδικότητα στην προπονητική καλαθοσφαίρισης.

Καριέρα 
Ο Κώστας Παπάζογλου ξεκίνησε από πολύ νέος την προπονητική του καριέρα. Μόλις σε ηλικία 22 χρονών διετέλεσε μέλος του τεχνικού τιμ του Α.Π.Σ. Μακεδονικός Νεάπολης στην Α1 Εθνική κατηγορία.

Αργότερα, μετά την αποχώρηση του Κώστα Φλεβαράκη από τον Α.Π.Σ. Μακεδονικός Νεάπολης συνέχισε την καριέρα του στη πολωνική Πολπακ όντας ο άμεσος συνεργάτης του Κώστα Φλεβαράκη στον νέο του σταθμό και κατακτώντας μια θέση στα πλέι οφ της πολωνικής λίγκας.

Η συνεργασία με τον Φλεβαράκη συνέχισε και το καλοκαίρι της ίδιας χρονιάς, αυτή τη φορά στην Εθνική ομάδα της Σουηδίας στην οποία ήταν υπεύθυνος σκαουτ για 2 χρόνια.

Στα τέλη του 2007 ακολουθεί τον Φλεβαράκη στον ΠΑΟΚ όπου και παραμένει μέχρι τα τέλη Απριλίου συμβάλλοντας στη προσπάθεια του ΠΑΟΚ να παραμείνει στην Α1 Εθνική κατηγορία.

Τα επόμενο καλοκαίρι είναι και πάλι ο άμεσος συνεργάτης του Φλεβαράκη στην ΑΕΚ όπου και βρίσκεται για τα επόμενα 2 χρόνια μέχρι το 2010.

Η επόμενη διετία θα τον βρει και πάλι στο πρωτάθλημα της Α1 Εθνική κατηγορίας και στον Ηλυσιακό.

Αμέσως μετά βείσκεται στην BEKO BBL και την New Yorker Phantoms Braunschweig όπου κάθεται για 1 χρόνο μέχρι το καλοκαίρι του 2013.

Από το καλοκαίρι του 2013 βρίσκεται στα Τρίκαλα BC όπου τον Απρίλιο του 2015 αναλαμβάνει την ομάδα και γίνεται σε ηλικία 31 ετών ο 3ος μικρότερος πρώτος προπονητής στην ιστορία της Α1 Εθνική κατηγορίας, ο μικρότερος μάλιστα μετά τη περίοδο 1999-2000.

Πηγές
 http://www.basketball-loewen.de/presse/news/einzelner-beitrag/article/konstantinos-papazoglou-komplettiert-den-trainerstab-1.html 
 https://web.archive.org/web/20140903051432/http://www.unser38.de/braunschweig-innenstadt/sportliches/mir-ist-wichtig-dass-wir-alles-gegeben-haben-d2912.html
 http://www.sport24.gr/Basket/OmadesBasket/A1Trikala/papazogloy-diaskedazoyme-to-mpasket.3438338.html
 http://www.enwsi.gr/basket-aek/sinechizoun-me-papazoglou-ta-trikala/
 http://www.trikalabc.gr/%CF%84%CE%B5%CF%87%CE%BD%CE%B9%CE%BA%CF%8C-%CE%B5%CF%80%CE%B9%CF%84%CE%B5%CE%BB%CE%B5%CE%AF%CE%BF/
 http://www.trikalascore.gr/index.php/basket/trikala-bc/item/15567-papazoglou-timh-gia-enan-proponhth-na-kooutsarei-mia-omada-san-ta-trikala 
 http://www.basketnet.gr/greece/greece-a2/greece-ilisiakos/p/17990/etsi-petuhe-o-ilusiakos
 http://basketball.eurobasket.com/coach/Kostantinos_Papazoglou/Aries-Trikalla-BC/22721
 http://www.sport24.gr/Basket/OmadesBasket/A1Trikala/ta-hnia-ston-papazogloy.3414039.html
 http://www.basketplus.gr/index.php/a1-esake-basket-league/trikala/item/72101-analamvanei-kai-episima-o-kostas-papazoglou
https://www.paokbc.gr/el/nea/omadas/520-o-2

Έλληνες προπονητές καλαθοσφαίρισης
Προπονητές καλαθοσφαίρισης ΑΕΚ
Προπονητές καλαθοσφαίρισης ΠΑΟΚ
Προπονητές καλαθοσφαίρισης Τρίκαλων
Προπονητές καλαθοσφαίρισης Πολωνικών συλλόγων
Προπονητές καλαθοσφαίρισης Γερμανικών συλλόγων
Προπονητές καλαθοσφαίρισης Ηλυσιακού
Προπονητές καλαθοσφαίρισης Μακεδονικού
Νικόλαος Τσάκος

Ο Νικόλαος Τσάκος (Αθήνα, 1963) είναι εφοπλιστής. Είναι ο ιδρυτής, Πρόεδρος και Διευθύνων Σύμβουλος της "Tsakos Energy Navigation ( TEN ) Limited", μιας εταιρείας η οποία είναι η μακροβιότερη Ελληνική εταιρεία στο Αμερικανικό χρηματιστήριο.

Βιογραφικά Στοιχεία
Ο Νικόλας Τσάκος προέρχεται από μια παραδοσιακή ναυτιλιακή οικογένεια με καταγωγή από το νησί της Χίου, συγκεκριμένα από τα Καρδάμυλα. Είναι γιος του καπετάνιου και εφοπλιστή Παναγιώτη Τσάκου. Εργάζεται στο ναυτιλιακό κλάδο από το 1981 και έχει περάσει συνολικά δύο χρόνια στη θάλασσα. Από το 1982 έως το 1985, διετέλεσε Διευθυντής Ναυτιλίας και Operations της Tsakos Shipping & Trading Ltd στις ΗΠΑ, με έμφαση στον τομέα της υπεράκτιας παραγωγής ενέργειας στην Κεντρική Αμερική και τις ΗΠΑ.

Έλαβε πτυχίο BA στα Οικονομικά και τις Πολιτικές Επιστήμες από το Πανεπιστήμιο Columbia της Νέας Υόρκης το 1985 και το μεταπτυχιακό του Masters στη Ναυτιλία και τα Οικονομικά από το Business School του Πανεπιστημίου "City" του Λονδίνου, το 1987. Ο Νικόλας Τσάκος υπηρέτησε ως αξιωματικός στο Ελληνικό Ναυτικό το 1988. Είναι παντρεμένος με τη σχεδιάστρια μόδας Σήλια Κριθαριώτη και έχουν τρία παιδιά.

Επαγγελματική Σταδιοδρομία
Η ΤEN, η εταιρεία που ίδρυσε, εισήχθη αρχικά στη νορβηγική χρηματιστηριακή αγορά, Όσλο Bors, το 1993 και είναι εισηγμένη στο Χρηματιστήριο της Νέας Υόρκης (με NYSE σύμβολο: TNP) από τον Μάρτιο του 2002. Τον Δεκέμβρη του 2015 η ΤΕΝ είχε υπό την ιδιοκτησία και διαχείρισή της έναν στόλο από 48 δεξαμενόπλοια μεταφοράς προϊόντων του πετρελαίου και αργού πετρελαίου ναυλωμένα σε εθνικές, μεγάλες και άλλες ανεξάρτητες πετρελαϊκές εταιρείες και διυλιστήρια με ναυλοσύμφωνα μακροπρόθεσμα, μεσοπρόθεσμα και βραχυπρόθεσμα, συμπεριλαμβανομένου και ενός πλοίου μεταφοράς Υγροποιημένου Φυσικού Αερίου (με έτος κατασκευής το 2007) και δύο δεξαμενόπλοια τύπου "DP2 shuttle suezmax" (με έτος κατασκευής το 2013). Τον Μάιο του 2019 υπέγραψε, μέσω του Ομίλου Τσάκος, υπέρ της εκστρατείας του εφοπλιστή Philippe Louis-Dreyfus που επιζητεί την θέσπιση ανώτατων ορίων μέσης ετήσιας ταχύτητας για τα containerships, ώστε να μπορούν να μεταφέρουν ευπαθή αγαθά ταχύτερα όταν χρειάζεται, και ορίων απόλυτης μέγιστης ταχύτητας για τα υπόλοιπα είδη πλοίων, κάτι που θα οδηγήσει στη μείωση των εκπομπών αερίων του θερμοκηπίου.

Φιλανθρωπικές δράσεις 
Ο Νικόλας Τσάκος, είναι ο συνιδρυτής, μαζί με τον Καπετάνιο Παναγιώτη Ν. Τσάκο, του ιδρύματος "Μαρία Τσάκου" (το όνομα της αποβιώσασας αδελφής του), μιας φιλανθρωπικής οργάνωσης για την ευημερία και την εκπαίδευση των νέων ταλαντούχων ανδρών και γυναικών, με έμφαση στις θαλάσσιες μελέτες και παράδοση.

Παραπομπές 

Έλληνες εφοπλιστές
Δημόσια Υπηρεσία Απασχόλησης

Η Δημόσια Υπηρεσία Απασχόλησης (ΔΥΠΑ), έως το 2022 γνωστή ως Οργανισμός Απασχόλησης Εργατικού Δυναμικού (Ο.Α.Ε.Δ.), είναι ΝΠΔΔ.

Οι κυριότεροι στόχοι το είναι να προωθήσει την απασχόληση, να ασφαλιστούν οι άνεργοι και να προστατευτούν η οικογένεια και η μητρότητα. Σε τοπικό επίπεδο, οι υπηρεσίες απασχόλησης και ασφάλισης παρέχονται από τα Κέντρα Προώθησης της Απασχόλησης (ΚΠΑ2) του Ο.Α.Ε.Δ.  Επίσης, πυλώνας του οργανισμού είναι η κατάρτιση και η επαγγελματική εκπαίδευση μέσω των ΕΠΑ.Σ. που λειτουργεί.

Ιστορία
Τον Σεπτέμβριο του 1922 είχαν κάνει την εμφάνισή τους τα πρώτα Γραφεία Ευρέσεως Εργασίας χωρίς να υπόκεινται σε κάποιο νομοθετικό πλαίσιο. Με το ΝΔ 2961/54 ιδρύεται ο Οργανισμός Απασχολήσεως και Ασφαλίσεως Ανεργίας (ΟΑΑΑ), με συγκεκριμένο νομοθετικό πλαίσιο. Στις 14 Ιουνίου 1969, με το Ν.Δ. 212/69 αντικαθίσταται από τον ΟΑΕΔ και δύο χρόνια αργότερα, τα Γραφεία Ευρέσεως αντικαταστάθηκαν από τα Γραφεία Εργασίας. Το 1996 κατέστη Εθνικός Φορέας Απασχόλησης. Με τον ν.4921/2022 – ΦΕΚ τεύχος Α 75/18.04.2022 ο ΟΑΕΔ μετονομάστηκε σε Δημόσια Υπηρεσία Απασχόλησης.

Διοίκηση 
Η ΔΥΠΑ βρίσκεται υπό την εποπτεία του Υπουργείο Εργασίας και Κοινωνικών Υποθέσεων. Διοικείται από τον Διοικητή και το Διοικητικό Συμβούλιο (Δ.Σ.).

Στο Δ.Σ. συμμετέχουν:

 5 εκπρόσωποι της Κυβέρνησης
 4 εκπρόσωποι των μισθωτών (Γ.Σ.Ε.Ε.) από τους οποίους ο ένας καταλαμβάνει τη μία θέση Αντιπροέδρου
 5 εκπρόσωποι των εργοδοτών (Σ.Ε.Β., Σ.Β.Β.Ε., Ε.Σ.Ε.Ε., Γ.Σ.Ε.Β.Ε.Ε., Σ.Ε.Τ.Ε.), από τους οποίους ο ένας επίσης καταλαμβάνει τη θέση Αντιπροέδρου του Διοικητικού Συμβουλίου
 2 εκπρόσωποι των υπαλλήλων του Ο.Α.Ε.Δ.

Πρόεδρος του Δ.Σ. και διοικητής της ΔΥΠΑ, από τις 3 Σεπτεμβρίου 2019, είναι ο Σπύρος Πρωτοψάλτης, PhD.

Λογότυπο

Δείτε επίσης

 Ανεργία
 Οργανισμός Εργατικής Κατοικίας
 Ελάχιστο Εγγυημένο Εισόδημα
 Οργανισμός Προνοιακών Επιδομάτων και Κοινωνικής Αλληλεγγύης

Παραπομπές

Εξωτερικοί σύνδεσμοι 
 

Κυβερνητικές υπηρεσίες
Υπουργείο Εργασίας και Κοινωνικής Ασφάλισης (Ελλάδα)
Δημήτριος Κάκκαβος

Ο Δημήτριος Κάκκαβος του Νικολάου (και Κάκαβος,  1870 - 2 Μαρτίου 1960) ήταν Έλληνας στρατιωτικός και μετά την αποστρατεία του πολιτευτής. Υπηρέτησε ως βουλευτής Θεσσαλονίκης και ως αντιπρόεδρος της Βουλής.

Βιογραφία 
Γεννήθηκε στα Φιλιατρά (γιος συμβολαιογράφου) και ακολούθησε λαμπρή στρατιωτική σταδιοδρομία.
Σπούδασε στη Στρατιωτική Σχολή Ευελπίδων και υπηρέτησε στη Χαρτογραφική Υπηρεσία μαζί με το συμμαθητή του, Παύλο Μελά.

Δράση στη Μακεδονία 
Από το 1904 ως το 1907 με το ψευδώνυμο Ζώης, υπηρέτησε στο Προξενείο της Θεσσαλονίκης, ως συνεργάτης του Προξένου Κορομηλά. Με τον τρόπο αυτό οργάνωσε τον Μακεδονικό Αγώνα ενώ πολέμησε και στους άλλους πολέμους. Από το 1920 ως την κατάρρευση του Μικρασιατικού Μετώπου ήταν Φρούραρχος Θεσσαλονίκης. Αποστρατεύτηκε με το βαθμό του Αντιστρατήγου.

Πολιτική σταδιοδρομία 
Εξελέγη βουλευτής Θεσσαλονίκης με το Κόμμα Ελευθεροφρόνων το 1926 και με το Λαϊκό Κόμμα το 1935 και υπηρέτησε ως αντιπρόεδρος της Βουλής από το 1927 ως το 1928. Ήταν επίσης από το 1939 ως το 1952 οργανωτής και διευθυντής του Οργανισμού Υδρεύσεως Θεσσαλονίκης (ΟΥΘ).

Θάνατος 
Απεβίωσε σε ηλικία 90 ετών στη Θεσσαλονίκη, το 1960 και κηδεύτηκε με δημόσια δαπάνη.

Βιβλία 
Ο Κάκκαβος άφησε απομνημονεύματα.

"Απομνημονεύματα (μακεδονικός αγών)", Εταιρεία Μακεδονικών Σπουδών (2007)
"Μακεδονικός αγών και μακεδόνες αρχηγοί", Εταιρεία Μακεδονικών Σπουδών (2007)

Παραπομπές 

Βουλευτές Θεσσαλονίκης
Αντιπρόεδροι της Βουλής των Ελλήνων
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με το Κόμμα των Ελευθεροφρόνων
Δημοκρατία του Σαιν-Μαλό

Η Δημοκρατία του Σαιν-Μαλό ήταν μία σύντομη περίοδος της ιστορίας του Σαιν-Μαλό, στην διάρκεια της οποίας η πόλη αυτή αποτέλεσε κρατίδιο. Η ανεξαρτησία της απέναντι στο Στέμμα της Γαλλίας διακηρύχτηκε στις 11 Μαρτίου 1590, σε μία εποχή κατά την οποία η οικονομική ευμάρεια ήταν μεγάλη και συνδεόταν με τις εξερευνητικές αποστολές, ενώ, αντιθέτως, οι συχνοί εμφύλιοι πόλεμοι που ελάμβαναν χώρα είχαν ως συνέπεια την αποδυνάμωση της κεντρικής εξουσίας. Η ανεξαρτησία αυτή διήρκεσε έως το 1594. Θεωρείται αρκετά πιθανό από την περίοδο εκείνης της Δημοκρατίας να προήλθε και το συνθηματικό της πόλης, «Ni Français, ni Breton, Malouin suis.» («Ούτε Γάλλος, ούτε Βρετόνος, είμαι Μαλουέν [κάτοικος του Σαιν-Μαλό]») ή στην δημοφιλέστερη εκδοχή του, στην διάδοση της οποίας έχουν συμβάλει σημαντικά και οι σύγχρονοι τουριστικοί οδηγοί, « Malouin d'abord, Breton ensuite... et Français s'il en reste».

Οικονομικό πλαίσιο 

Οι έμποροι της πόλης του Σαιν-Μαλό ήσαν, εκείνη την περίοδο, ιδιαιτέρως ευκατάστατοι.

Ιστορικό πλαίσιο 

Το 1589, ο Ερρίκος Δ΄ κληρονόμησε το Βασίλειο της Γαλλίας, ωστόσο οι κάτοικοι του Σαιν-Μαλό αρνήθηκαν να αναγνωρίσουν ως βασιλέα τους έναν « αιρετικό ». Οι Θρησκευτικοί Πόλεμοι διήρκεσαν έως το 1598.

Εξέλιξη των γεγονότων 

Εμπρός στις ταραχές αυτές, ο κυβερνήτης της πόλης κατέφυγε στο κάστρο αυτής, φοβούμενος το ενδεχόμενο επίθεσης του τοπικού πληθυσμού σε βάρος του. Στις 11 Μαρτίου 1590, περίπου πενήντα νεαροί κάτοικοι της πόλης του Σαιν-Μαλό κίνησαν να επιτεθούν στο κάστρο, το οποίο και κατέλαβαν έπειτα από σκληρή μάχη.

Αμέσως μετά, διακηρύχθηκε η Δημοκρατία του Σαιν-Μαλό, η οποία και διήρκεσε για διάστημα τεσσάρων ετών.

Το τέλος της Δημοκρατίας 

Στις 25 Ιουλίου 1593, ο Ερρίκος Δ΄ απαρνήθηκε επίσημα τον Προτεσταντισμό, προτού στεφθεί Βασιλέας της Γαλλίας στις 27 Φεβρουαρίου 1594. Προκειμένου να εξασφαλίσει την στήριξη προς το πρόσωπό του των κυβερνητών των πόλεων της Γαλλίας, προχώρησε σε σειρά οικονομικών υποσχέσεων προς αυτούς, το συνολικό ύψος των οποίων έφτανε τα 25 εκατομμύρια λίρες. Ήταν σε αυτό το ιστορικό πλαίσιο που οι διαπραγματεύσεις για την επιστροφή του Σαιν-Μαλό μεταξύ των κτήσεων του Στέμματος της Γαλλίας έλαβαν χώρα, σε αντάλλαγμα της οποίας, η πόλη διατηρούσε την ελευθερία εμπορίου, καθώς και τα εμπορικά δικαιώματα που είχε αποκτήσει κατά την διάρκεια της περιόδου ανεξαρτησίας της.

Παραπομπές

Βιβλιογραφία 
 Gilles Foucqueron, Saint-Malo, histoire et géographie contemporaine, pages 51–53, éditions Palantines, Plomelin, 2008, ISBN 978-2-911434-67-9

Σχετικά Λήμματα 

Θρησκευτικοί Πόλεμοι (Γαλλία)
Καθολική Ένωση (Γαλλία)
Φίλιππος Εμμανουήλ του Μερκέρ

Ιστορία της Βρετάνης
Ιστορία της Γαλλίας
Ο Μεγάλος Ληστής

Η ταινία με τίτλο "Ο Μεγάλος Ληστής" είναι ιταλογαλλικής συμπαραγωγής κωμωδία, έτους 1980 και διάρκειας 106 λεπτών (Πρωτότυπος τίτλος: IL LADRONE)

Υπόθεση
Ο Caleb είναι ένας τυχοδιώκτης που επιδίδεται συνεχώς σε δόλιες πράξεις, με σκοπό να εξαπατήσει τον κόσμο. Είναι πανέξυπνος και πανούργος, όμως, σχεδόν πάντα, αποκαλύπτονται οι απάτες του και αναγκάζεται να αλλάξει περιοχή, ώστε να αναζητήσει νέα «θύματα». Μέχρι που γνωρίζει την Deborah, μια πανέμορφη πόρνη, η οποία φέρνει στη ζωή του τα πάνω – κάτω…

Συντελεστές
Πρωταγωνιστούν: Enrico Montesano, Έντβιτζε Φένεκ, Bernadette Lafont, Claudio Cassinelli, Enzo Robutti, Susanna Martinková, Anna Orso

Σενάριο: Pasquale Festa Campanile, Renato Ghiotti, Ottavio Jemma, Santino Sparta, Stefano Ubezio

Σκηνοθεσία: Pasquale Festa Campanile

Ταινίες του 1980
Ιταλόφωνες ταινίες
Κομέντια αλ'ιταλιάνα
Ταινίες με μουσική σύνθεση Ένιο Μορικόνε
Μονή Βροντοχίου

Η Μονή Βροντοχίου είναι μοναστήρι στον Μυστρά της Ελλάδας. 

Ο ηγούμενος Παχώμιος ενσωμάτωσε εντός αυτού την μικρή εκκλησία της Παναγίας Οδηγήτριας, ή "Αφεντικού", η οποία και αποτέλεσε το καθολικό της μονής. Η εκκλησία ανακατασκευάστηκε και επαναλειτούργησε προς το 1310, με ορισμένους ιστορικούς να δίνουν ως πιθανότερη ημερομηνία το διάστημα μεταξύ 1308-1312 ως ημερομηνίες ανακατασκευής, ενώ άλλοι την περίοδο μεταξύ 1310-1322.

Παραπομπές 

Μονές του νομού Λακωνίας
Βυζαντινή αρχιτεκτονική στην Ελλάδα
Βυζαντινές εκκλησίες στην Ελλάδα
Μυστράς
Ο Άνδρας με το Χρυσό Πινέλο

Ταινία συμπαραγωγής Δυτικής Γερμανίας - Ιταλίας, έτους 1969, διάρκειας 83 λεπτών (σάτιρα - κωμωδία), (πρωτότυπος Ιταλικός τίτλος: L'uomo dal pennello d'oro).

Πλοκή
Η Gioia (Έντβιτζε Φένεκ) είναι φίλη και μούσα ενός νεαρού ταλαντούχου ζωγράφου, του Archie (Willi Colombini), ο οποίος έχει  επαναστατικές τάσεις, είναι ενάντια σε κάθε μορφής κατεστημένο και προσπαθεί να διαμαρτυρηθεί μέσω της τέχνης του στον συντηρητισμό και την οπισθοδρόμηση. Κι όλα αυτά δοσμένα υπό το πρίσμα της ιταλικής κωμωδίας…

Συντελεστές
Πρωταγωνιστούν: Έντβιτζε Φένεκ, Willi Colombini, Marcella Michelangeli, Rainer Basedow, Luigi Bonos, Alexandra Marischka, Calisto Calisti

Σενάριο: Horst Hächler, Claudio Rainis, Alfredo Medori 

Σκηνοθεσία: Franz Marischka

Ταινίες του 1969
Ιταλικές κωμικές ταινίες
Γερμανικές κωμικές ταινίες
Γερμανικές ταινίες
Ιταλικές ταινίες
Γερμανόφωνες ταινίες
Ερωτικές ταινίες
Διακοπές στην Αμερική

Η ταινία με τίτλο Διακοπές στην Αμερική είναι κωμωδία ιταλικής παραγωγής, έτους 1984, διάρκειας 86 λεπτών (Πρωτότυπος τίτλος: Vacanze in America).

Υπόθεση
Το Σχολείο Αρρένων του San Crispino διοργανώνει διακοπές στις Η.Π.Α., και μια ομάδα μαθητών του ταξιδεύει απ’ την Νέα Υόρκη, μέσω Utah, προς το Λος Άντζελες. Κατά τη διάρκεια του ταξιδιού, ο νεαρός ιερέας Don Buro (Christian De Sica) έχει μεγάλη δυσκολία ώστε να ελέγξει τους νεαρούς μαθητές, και ειδικότερα τον απόφοιτο Peo (Jerry Calà), ενώ σαν μην έφταναν όλα αυτά,  ανακαλύπτει πως έχει πέσει θύμα της γοητείας της ελκυστικής και μόνης μητέρας (Edwige Fenech) ενός μαθητή.

Συντελεστές
Πρωταγωνιστούν: Έντβιτζε Φένεκ, Jerry Calà, Christian De Sica, Claudio Amendola, Antonella Interlenghi 
Σενάριο: Enrico Vanzina, Carlo Vanzina
Σκηνοθεσία: Carlo Vanzina

Ταινίες του 1984
Ιταλικές ταινίες
Ιταλόφωνες ταινίες
Ιταλικές κωμικές ταινίες
Γαύρος (εφημερίδα)

Ο Γαύρος ήταν ημερήσια αθλητική εφημερίδα που εκδιδόταν (29 Μαΐου 2010 – 3 Δεκεμβρίου 2017) από την εταιρεία "Κόκκινος Γαύρος Μον. ΙΚΕ", με έδρα την Αθήνα (Λεωφόρος Συγγρού 106). Αρχισυντάκτης της εφημερίδας υπήρξε ο Γιώργος Στασινόπουλος. Το 2012 αναφερόταν ως μια από τις τρεις οπαδικές εφημερίδες (οι άλλες δυο είναι το «Φως» και ο «Πρωταθλητής») της ομάδας του Ολυμπιακού.

Ιστορία
Η εφημερίδα εκδόθηκε στις 29 Μαΐου 2010. Ένα χρόνο μετά, το 2011 αναφέρεται ότι εξέφραζε «σκληρή ολυμπιακή γραμμή» και είχε προσελκύσει σχεδόν τους μισούς πελάτες της εφημερίδας Πρωταθλητής, χωρίς να έχουν και οι δυο αρκετούς πελάτες για να επιβιώσουν.

Το 2013 καταγγέλθηκε από τον εκδότη Α. Πίκουλα επίθεση και ξυλοδαρμός νεαρού δημοσιογράφου στο χώρο της εφημερίδας, η οποία αποδόθηκε από στελέχη της ΕΛ.ΑΣ. σε ρεπορτάζ το οποίο ήταν κατακριτικό για τον σχεδιασμό στις μεταγραφές της ομάδας ποδοσφαίρου του Ολυμπιακού. Η υπόθεση δεν είχε συνέχεια στη δικαιοσύνη, ενώ αναφέρθηκε ότι ο δημοσιογράφος αρνήθηκε να καταθέσει στην αστυνομία.

Τον Ιανουάριο του 2015 αναφέρθηκαν στον τύπο σημαντικά οικονομικά προβλήματα για την εφημερίδα, με αδυναμία έγκαιρης εκπλήρωσης των υποχρεώσεών της προς τους εργαζόμενους, γεγονός που οδήγησε τα διοικητικά συμβούλια της ΕΣΗΕΑ, της ΕΠΗΕΑ, της ΕΣΠΗΤ και της ΕΤΗΠΤΑ να κηρύξουν 24ωρη απεργία στην εφημερίδα αυτή, τον Αύγουστο του 2015. Οι δημοσιογράφοι οι οποίοι εργάζονται στην εφημερίδα έχουν επίσης εκπρόσωπο στο Μεικτό Συμβούλιο της ΕΣΗΕΑ.

Αλλαγή ιδιοκτησίας
Τον Οκτώβριο του 2015 η εφημερίδα (και η συνδεόμενη με αυτήν ιστοσελίδα), άλλαξαν ιδιοκτήτη, ενώ εκδότης παρέμεινε ο Αντώνης Πίκουλας. Στη συμφωνία αλλαγής ιδιοκτησίας συνέβαλε το πρακτορείο Άργος, το οποίο ανέλαβε και τη διανομή του. Μέρος των αλλαγών ήταν αλλαγή του σχήματός της, προσθήκη στελεχών από τον Πρωταθλητή και άλλων «ερυθρόλευκων» δημοσιογράφων, η προσθήκη ένθετων περιοδικών (περιοδικό "gavros BET", συλλεκτικό περιοδικό «Οι 100 Αθάνατοι του Θρύλου» σε σειρά), αλλά και η δημοσίευση κυριακάτικου φύλλου ("Γαύρος της Κυριακής").

Κυκλοφορία-κλείσιμο
Τον Ιανουάριο του 2016, η κυκλοφοριακή επιτυχία του κυριακάτικου φύλλου της εφημερίδας - πρώτη για τρεις Κυριακές - αποδόθηκε στην αλλαγή της ιδιοκτησίας. Σε σύνολο κυκλοφορίας 36.110 φύλλων κυριακάτικων αθλητικών εφημερίδων ο Γαύρος πούλησε 7.950 φύλλα. Στις 3 Δεκεμβρίου 2017 η εφημερίδα ανέστειλε την έκδοσή της, λόγω χαμηλής κυκλοφορίας, συγχωνευόμενη με τον Πρωταθλητή με τη μορφή ενθέτου, περιοριζόμενη στη διαδυκτιακή μορφή της.

Παραπομπές

Εξωτερικοί σύνδεσμοι 
 Επίσημη ιστοσελίδα: www.gavros.gr

Εφημερίδες στην ελληνική γλώσσα
Εφημερίδες με τόπο έκδοσης την Αθήνα
Αθλητικές εφημερίδες στην ελληνική γλώσσα
Ολυμπιακός Σ.Φ.Π.
Όιγκεν Μπραχτ

Ο Οϊγκέν Μπραχτ (Eugen Felix Prosper Bracht 3 Ιουνίου 1842, Morges, Waadt - 5 Νοεμβρίου 1921, Ντάρμστατ) ήταν Γερμανός ζωγράφος τοπίων.

Βιογραφία 

Ο Μπραχτ γεννήθηκε στη Morges, Waadt (κοντά στη λίμνη της Γενεύης) στην Ελβετία από Γερμανούς γονείς. Στη συνέχεια μετακόμισε με τους γονείς του στο Ντάρμστατ, Γερμανία, όπου ήταν μαθητής των Friedrich Frisch, Charles Seeger και φοιτητής στην Ακαδημία Καλών Τεχνών της Καρλσρούης. Αργότερα σπούδασε στο Ντίσελντορφ, δυσαρεστημένοι με τη καλλιτεχνική του εργασία το 1864 μετακόμισε στο Βερολίνο και έγινε έμπορος. Το 1876 ήθελε να γίνει παλι ζωγράφος.

Ήταν γνωστός για τα τοπία και σκηνές της Βόρειας Γερμανίας και το 1880 και το 1881, έκανε ταξίδια μέσα από τη Συρία, την Παλαιστίνη και την Αίγυπτο.

Το 1882 έγινε καθηγητής της τοπιογραφίας στην Πρωσική Ακαδημία των Τεχνών και το 1883 ζωγράφισε ένα πανόραμα της Μάχης της Σεντάν μαζί με τον Anton von Werner. Αργότερα έγινε ένας εκπρόσωπος του γερμανικού ιμπρεσιονισμού.

Το 1901 απέκτησε μια θέση διδασκαλίας στο Ακαδημία Καλών Τεχνών της Δρέσδης που κατείχε μέχρι το 1919. Μετά τη συνταξιοδότησή του έζησε στο Ντάρμστατ, όπου και πέθανε το 1921.

Παραπομπές

Γερμανοί ζωγράφοι
Ο Νοσοκόμος

Η Ιταλική ταινία με τίτλο Ο Νοσοκόμος είναι κωμωδία, παραγωγής 1982, διάρκειας 97 λεπτών (Πρωτότυπος Ιταλικός τίτλος: Il paramedico).

Πλοκή
Ο νοσοκόμος Mario (Enrico Montesano) είναι υπόδειγμα καλού εργαζομένου, δουλεύει σκληρά ακόμα και όταν οι συνάδελφοί του κάνουν απεργία. Η δε πανέμορφη σύζυγός του, η Nina (Edwige Fenech), παρακολουθεί μανιωδώς τηλεόραση και μόνο. Κάποια στιγμή, ο Mario κερδίζει το αυτοκίνητο των ονείρων του σε έναν διαγωνισμό. Το παίρνει λοιπόν, αλλά κρυφά από την γυναίκα του. Κι ενώ όλα πάνε μια χαρά, ένας τρομοκράτης τού το κλέβει και ο Mario κατηγορείται για τα εγκλήματα που έχει κάνει ο κλέφτης του αυτοκινήτου…

Συντελεστές
Πρωταγωνιστούν: Έντβιτζε Φένεκ, Enrico Montesano, Enzo Liberti, Rossano Brazzi, Daniela Poggi, Enzo Robutti, Marco Messeri, Leo Gullota, Enzo Cannavale

Σενάριο: Enrico Montesano, Sergio Nasca, Laura Toscano, Franco Marotta, Gianfranco Manfredi, Luciano Vincenzoni 

Σκηνοθεσία: Sergio Nasca

Ταινίες του 1982
Ιταλικές κωμικές ταινίες
Ιταλόφωνες ταινίες
Ιταλικές ταινίες
Ταινίες σε σκηνοθεσία Σέρτζιο Νάσκα
Ελένη Παλαιολογίνα

Με το όνομα αυτό υπάρχουν οι εξής αρχόντισσες, που είναι μεταξύ τους εξαδέλφες, καθώς οι πατέρες τους είναι αδέλφια, γιοί της Ελένης Δραγάση:

 Ελένη Παλαιολογίνα (1428-1458), κόρη του Θεοδώρου Β΄ δεσπότη του Μωρέως και σύζυγος του Ιωάννη Β΄ της Κύπρου
 Ελένη Παλαιολογίνα Μπράνκοβιτς 1431-1502, κόρη του Θωμά δεσπότη του Μωρέως και σύζυγος του Λαζάρ Μπράνκοβιτς
 Ελένη Παλαιολογίνα (κόρη του Δημητρίου Παλαιολόγου) 1442-1470, κόρη του Δημητρίου και σύζυγος του Μωάμεθ Β΄ των Οθωμανών
Στέφανος Τραχανάς

Ο Στέφανος Τραχανάς είναι Έλληνας Ηλεκτρολόγος-Μηχανολόγος Μηχανικός από την Κρήτη και συγγραφέας πανεπιστημιακών βιβλίων στο αντικείμενο της κβαντικής μηχανικής και των διαφορικών εξισώσεων. Είναι Ιδρυτικό μέλος και πρόεδρος της εκδοτικής επιτροπής των Πανεπιστημιακών Εκδόσεων Κρήτης, ενώ διετέλεσε Διευθυντής του οργανισμού από το 1984 έως το 2013. Το 2002 ανακηρύχθηκε σε Επίτιμος διδάκτωρ του Τμήματος Φυσικής του Πανεπιστημίου Κρήτης. Από το Νοέμβριο του 2015 είναι Διευθυντής του Κέντρου Ανοικτών Διαδικτυακών Μαθημάτων Mathesis, το οποίο αποτελεί ιδιαίτερο τμήμα των Πανεπιστημιακών Εκδόσεων Κρήτης (ΠΕΚ) για τη δημιουργία και δωρεάν διάθεση Διαδικτυακών μαθημάτων στο πρότυπο των Μαζικά ανοικτά διαδικτυακά μαθήματα (ΜΑΔΜ) μέσω της πλατφόρμας Open edX

Σπουδές
Αφού αποφοίτησε από το νυχτερινό γυμνάσιο Αγίου Αρτεμίου Αθηνών, σπούδασε στο Τμήμα Ηλεκτρολόγων-Μηχανολόγων Μηχανικών του Εθνικού Μετσόβιου Πολυτεχνείου και στη συνέχεια ολοκλήρωσε μεταπτυχιακές σπουδές στο Εθνικό Κέντρο Έρευνας Φυσικών Επιστημών «Δημόκριτος» Το 1971 έγινε δεκτός ως υποψήφιος διδάκτορας στο τμήμα Φυσικής του Πανεπιστημίου Χάρβαρντ. Το 1973 εγκατέλειψε το Χάρβαρντ αφήνοντας ανολοκλήρωτη τη διδακτορική του διατριβή και αφοσιώθηκε στη συγγραφή επιστημονικών συγγραμμάτων.

Εργογραφία
 Οι Ερμηνίες της Κβαντομηχανικής: Πιθανοκρατία – Κύματα-οδηγοί – Πολλοί κόσμοι. Η σκοπιά του φοιτητή και του δασκάλου (ΠΕΚ, 2021)
ΤΟ ΑΜΑΡΤΗΜΑ ΤΗΣ ΕΥΑΣ - Φυσική κάτω από τ’ άστρα και δημιουργική μάθηση (ΠΕΚ, 2020)
Το φάντασμα της Όπερας - Η επιστήμη στον πολιτισμό μας (ΠΕΚ, 2014)
 Στοιχειώδης Κβαντική Φυσική (ΠΕΚ, 2012)
 Ακριβώς επιλύσιμα κβαντομηχανικά δυναμικά  - Μια συστηματική αναζήτηση (ΠΕΚ, 2009, 2014)
 Κβαντομηχανική ΙΙ - Θεμελιώδεις αρχές και μέθοδοι - Κβαντικοί υπολογιστές. Ένα προχωρημένο μάθημα για φυσικούς, μαθηματικούς και επιστήμονες πληροφορικής (ΠΕΚ, 2008)
 Κβαντομηχανική Ι - Θεμελιώδεις αρχές, Απλά συστήματα, Δομή της ύλης (ΠΕΚ, 2005)
 Προβλήματα Κβαντομηχανικής  (ΠΕΚ, 2002, 2014)
 Μερικές Διαφορικές Εξισώσεις  - Σειρές Fourier και προβλήματα συνοριακών τιμών (ΠΕΚ, 2001, 2015)
 Μathematica και εφαρμογές - Για μαθηματικούς, φυσικούς και μηχανικούς (ΠΕΚ, 2001, 2015)
 Σχετικιστική Κβαντομηχανική - Μια στοιχειώδης εισαγωγή στη μεγάλη σύνθεση  (ΠΕΚ, 1991, 2016)
 Κβαντομηχανική - Μια στοιχειώδης εισαγωγή στη μεγάλη σύνθεση (ΠΕΚ, 1991)
 Συνήθεις Διαφορικές Εξισώσεις - Μέθοδοι λύσης και εφαρμογές (ΠΕΚ, 1989, 2015)

Βραβεύσεις
 «Βραβείο Εξαίρετης Πανεπιστημιακής Διδασκαλίας Β. Ξανθόπουλου - Σ. Πνευματικού», 2012 (απονέμεται από τον Πρόεδρο της Ελληνικής Δημοκρατίας)
Βραβείο προσφοράς στο βιβλίο, περιοδικό "Διαβάζω", 2009
Επίτιμος Διδάκτορας, Τμήμα Φυσικής, Πανεπιστήμιο Κρήτης, 2002

Εξωτερικοί σύνδεσμοι
Το βιογραφικό σημείωμα του Σ. Τραχανά στον επίσημο ιστότοπο των Πανεπιστημιακών Εκδόσεων Κρήτης

Παραπομπές

Έλληνες Ηλεκτρολόγοι Μηχανικοί
Έλληνες φυσικοί
Τζίμινι Κρίκετ

Ο Τζίμινι Κρίκετ (αγγλικά: Jiminy Cricket) είναι φανταστικός χαρακτήρας της Disney, βασισμένος στο «Ομιλόν Τριζόνι» (ιταλικά: Il Grillo Parlante) της παιδικής νουβέλας του Κάρλο Κολόντι, Οι Περιπέτειες του Πινόκιο. Και το δημιούργησε για την ταινία Πινόκιο, το 1940. Ενώ στην αυθεντική ιστορία του Κολόντι, ο χαρακτήρας είναι δευτερεύων, στην ταινία της Disney έχει πρωταγωνιστικό ρόλο στο πλευρό του Πινόκιο και τον ακολουθεί στις περιπέτειές του. Επίσης, μετά από συζήτηση με τη Μπλε Νεράιδα, γίνεται και η συνείδηση του Πινόκιο. Αν και είναι τριζόνι τα χαρακτηριστικά του ταιριάζουν πιο πολύ σε ακρίδας. Μετά το ντεμπούτο του στην ταινία Πινόκιο του 1940, έγινε διάσημος χαρακτήρας της Disney, και έχει κάνει πολυάριθμες εμφανίσεις.

Παραπομπές

Εξωτερικοί σύνδεσμοι 
Τζίμινι Κρίκετ  στο IMDb

Πινόκιο
Disney (χαρακτήρες κινουμένων σχεδίων)
Ακίνδυνος Γκίκας

Ο Ακίνδυνος Γκίκας (Πειραιάς, 14 Αυγούστου 1966) είναι Έλληνας ηθοποιός και ηθοποιός φωνής, της τηλεόρασης και του θεάτρου, ο οποίος έχει εμφανιστεί και σε μερικές κινηματογραφικές ταινίες, επίσης είναι δάσκαλος θεάτρου και σκηνοθέτης. Περισσότερο γνωστός είναι για τις μεταγλωττίσεις του σε ταινίες και σειρές κινουμένων σχεδίων. Μερικές από τις πιο γνωστές του μεταγλωττίσεις είναι ο Σαμ από τη σειρά Looney Tunes, ο Λάιονο από τη σειρά Thundercats και ο Γουίνι το Αρκουδάκι, επίσης έχει συμμετάσχει και σε πάνω από 15 ταινίες κινουμένων σχεδίων, που μεταγλωττίστηκαν. Ενώ έχει σκηνοθετήσει πάνω από 30. Με τη μεταγλώττιση ασχολείται πάνω από 30 χρόνια.

Βιογραφία 
Ο Γκίκας είναι απόφοιτος της Δραματικής Σχολής Εθνικού Θεάτρου. Πέρα από τις μεταγλωττίσεις, έχει συμμετάσχει και σε κινηματογραφικές ταινίες. Ωστόσο, έχει εμφανιστεί και στην τηλεόραση, εκτός από ηθοποιός ως και παρουσιαστής, με την πιο γνωστή του εμφάνιση στο Disney Club, Κουκλομέγαλοι και Πολυσπόρια (ΕΡΤ), Φραπαιδιά με Μαρμελάδα (ΕΡΤ) και στο Κάστρο του Τακέσι. Ωστόσο, έχει συμμετάσχει και σε τηλεοπτικές σειρές όπως το Αχ, Ελένη και το Ανατομία ενός εγκλήματος.

Εκτός από την τηλεόραση και τον κινηματογράφο έχει παίξει και στο θέατρο. Το ντεμπούτο του ως ηθοποιός εκεί το έκανε το 1987 και ως 1993 ήταν μέλος του Ανοιχτού Θεάτρου του Γιώργου Μιχαηλίδη. Από εκεί και πέρα έχει συμμετάσχει και σε άλλες παραστάσεις, ενώ έχει συνεργαστεί και με το Εθνικό Θέατρο. Πέρα από ηθοποιός, έχει σκηνοθετήσει και παραστάσεις στο θέατρο, "Η παράσταση συνεχίζεται" (Play on) του Ρικ Άμποτ, το "Εκείνος και Εκείνος" του Κώστα Μουρσελά, το "Δράκουλας, μια συμφωνία στην κόλαση" του Ιάκωβου Δρόσου (βασισμένο στον Δράκουλα του Bram Stoker και σε πραγματικά γεγονότα από την ζωή του Βλαντ Τσέπες), το "Sold Out- Πωλείται Απόγνωσις" της Νικολέτας Δάφνου, το "Κλέβε Minds" του Κώστα Παπαγεωργίου,  το «Η κούκλα που είχε δύο μαμάδες».   

Πατέρας του ήταν ο, επίσης ηθοποιός, Νικηφόρος Γκίκας, ο οποίος ήταν και η κυριότερη επιρροή του στο να γίνει κι αυτός ηθοποιός.

Ο Ακίνδυνος Γκίκας είναι στο καστ της μεταγλώττισης για την δημοφιλή σειρά anime My Hero Academia. Η είδηση αυτή ανακοινώθηκε από την Digital Soul Entertainment στα μέσα κοινωνικής δικτύωσης.

Φιλμογραφία

Τηλεόραση

Κινηματογράφος

Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Α. Γκίκας συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

Εξωτερικοί σύνδεσμοι 
 Επίσημη ιστοσελίδα
 Ακίνδυνος Γκίκας στο 90lepta

Έλληνες σκηνοθέτες θεάτρου
Έλληνες άνδρες ηθοποιοί θεάτρου
Έλληνες άνδρες ηθοποιοί φωνής 
Έλληνες άνδρες ηθοποιοί τηλεόρασης
Απόφοιτοι της Δραματικής Σχολής του Εθνικού Θεάτρου
Άρης Ραφτόπουλος

Ο Άρης Ραφτόπουλος  ( 1951 - 2018) ήταν Έλληνας διεθνής καλαθοσφαιριστής  και προπονητής μπάσκετ. Παράλληλα με τον αθλητισμό ήταν πτυχιούχος της Μαθηματικής Σχολής και των ΤΕΦΑΑ Έκανε σημαντική καριέρα στον Α.Ο. Παγκρατίου (αρχικά) και στον ΟΣΦΠ αγωνιζόμενος σαν περιφερειακός (βασικά πλέι-μέικερ), ενώ ανέλαβε πολλές ομάδες σαν προπονητής, μετά το τέλος της αγωνιστικής του σταδιοδρομίας. Έχει 91 συμμετοχές στην Εθνική Ομάδα των Ανδρών και 550 πόντους, ενώ ήταν διεθνής, επίσης, με τις Εθνικές Ομάδες Εφήβων και Ενόπλων. Έπαιξε, επίσης, στον Ιωνικό Νικαίας. Απεβίωσε στις 5 Ιουνίου του 2018 από καρκίνο

Η καριέρα του
Ο Ραφτόπουλος ξεκίνησε τον αθλητισμό από πολύ μικρή ηλικία, ως αθλητής κολύμβησης στον ΟΣΦΠ. Στα 12 του χρόνια άρχισε το μπάσκετ, αλλά, λόγω μικρής σωματικής διάπλασης, δεν κατάφερε να ενταχθεί επίσημα στα τμήματα υποδομών τόσο του Ολυμπιακού, όσο και του Πειραϊκού και του Εθνικού Αθηνών. Τελικά, στα 14 του χρόνια, το 1965, άρχισε τη σταδιοδρομία του στο άθλημα, από το παιδικό τμήμα του Α.Ο. Παγκρατίου. Το 1969, σε ηλικία 18 ετών κλήθηκε στην Εθνική Ομάδα των Ανδρών, με την οποία είχε, συνολικά και έως το 1975, 95 συμμετοχές. Την επόμενη τριετία, μετά τον υποβιβασμό του Παγκρατίου έπεσε σε δυσμένεια από την ομάδα του, η οποία αρνιόταν να τον παραχωρήσει σε μεγαλύτερο σύλλογο, σύμφωνα με τις προτάσεις που υπήρχαν. Το φθινόπωρο του 1977 ο Ραφτόπουλος αναγκάσθηκε να μεταβεί στην Τεχεράνη, προκειμένου να συνεχίζει να αγωνίζεται. Η μετεγγραφή του στον Ολυμπιακό ήρθε τελικά, το καλοκαίρι του 1978.

Παραπομπές

Εξωτερικοί σύνδεσμοι 
 

Έλληνες καλαθοσφαιριστές
Έλληνες προπονητές καλαθοσφαίρισης
Καλαθοσφαιριστές Εθνικής Ελλάδας
Καλαθοσφαιριστές Παγκρατίου
Καλαθοσφαιριστές ΟΣΦΠ
Καλαθοσφαιριστές Ευρωμπάσκετ 1973
Καλαθοσφαιριστές Ευρωμπάσκετ 1975
Πόιντ γκαρντ
Άσσος στο Χαρτί, Καψούρης στον Έρωτα

Η ταινία με τίτλο Άσσος στο Χαρτί, Καψούρης στον Έρωτα είναι Ιταλική κωμωδία, παραγωγής 1981, διάρκειας 90 λεπτών (Πρωτότυπος Ιταλικός τίτλος: Asso).

Πλοκή
Ο αδάμαστος Αντριάνο Τσελεντάνο γίνεται... φάντασμα. Όλα συμβαίνουν ξαφνικά, όταν ο Ιταλός τραγουδιστής - κωμικός, που εδώ παίζει τον αθεράπευτο τζογαδόρο, σκοτώνεται πριν προλάβει να χαρεί τη γυναίκα του. Έτσι ξαναγυρίζει στον μάταιο αυτό κόσμο σαν φάντασμα, και ικανοποιεί τους πόθους της συζύγου του και τους δικούς του στο χαρτί και στον έρωτα.

Συντελεστές
Πρωταγωνιστούν: Αντριάνο Τσελαντάνο, Έντβιτζε Φένεκ, Ρενάτο Σαλβατόρι, Sylva Koscina, Pippo Santonastaso, Gianni Magni, Memo Dittongo
Σενάριο - Σκηνοθεσία: Φράνκο Καστελάνο, Giuseppe Moccia

Ταινίες του 1981
Ιταλικές κωμικές ταινίες
Ιταλόφωνες ταινίες
Ιταλικές ταινίες
Ταινίες σε σκηνοθεσία Φράνκο Καστελάνο
Ταινίες γυρισμένες στην Ιταλία